Mark Lillis

Mark Anthony Lillis (født 17. januar 1960 i Manchester, Stor-Manchester, England) er en tidligere engelsk fotballspiller og fotballmanager. Han har spilt for sju engelske fotballklubber, mens han har vært manager for en engelsk fotballklubb.

Lillis er nå assistentmanager for Morecambe i National Conference. 

 Biografi 
 Spiller 
Mark Lillis startet sin profesjonelle fotballkarriere i Huddersfield Town sommeren 1978. Han spilte sju sesonger for Huddersfield før han i 1985 ble solgt til Manchester City for £130 000. I denne klubben ble han bare værende i en sesong, og august 1986 ble han solgt til Derby County for £200 000. På grunn av en kneskade ble det ikke mye spilletid i Derby, og i september 1987 gikk han til Aston Villa. Deretter ble det opphold i Stockport County og Scunthorpe United før hans aktive karriere ble avsluttet i Witton Albion tidlig på 90-tallet.

 Trener/manager 
Lillis fikk sin første jobb som trener da han ble ansatt i Macclesfield Town. Siden jobbet han i Huddersfield Town før han i 1996 ble han ansatt som assistentmanager i Scunthorpe United. Hans første jobb som manager kom i 1999 da han fikk jobben i Halifax Town, en jobb han hadde fram til september 2000. I 2002 ansatte John Gregory han som trener i Derby County, og da Gregory ble suspendert fra jobben var Lillis en kort periode i mars 2003 midlertidig manager i Derby.

I mars 2003 ble han også assistenten til Sammy McIlroy som var sjef for , og denne deltidsjobben hadde han fram til oktober 2003. Deretter ble han assistentmanageren til Sammy McIlroy i Stockport County, og da McIlroy sa opp denne jobben i november 2004 ble Lillis midlertidig manager i klubben fram til 18. desember 2004 da Chris Turner overtok som ny manager.

30. mai 2006 ble Mark Lillis nok en gang ansatt som assistentmanageren til Sammy McIlroy. Denne gang i Morecambe der han skrev under på en 2-årskontrakt som binder han til klubben ut 2007/08-sesongen.

 Karriere som spiller 
 Klubblag 
KlubbKlubbforbindelseKlubbkamperLigakamperKlubbmålLigamålPeriodeHuddersfield TownKontrakt234?63?07/1978 - 06/1985Manchester CityKontrakt51?15?06/1985 - 08/1986 Derby CountyKontrakt19151108/1986 - 09/1987 Aston VillaKontrakt????09/1987 - 09/1989Scunthorpe UnitedKontrakt????09/1989 - 09/1991  Stockport CountyKontrakt880009/1991 - 08/1992  Witton AlbionKontrakt880008/1992 - ? 

 Karriere som manager 

 Klubblag 
KlubbPeriodeKamperSeireUavgjortTapHalifax Town06/1999 - 09/200060161430

 Midlertidig manager 
KlubbPeriodeKamperSeireUavgjortTapDerby County03/2003 - 03/20031001Stockport County11/2004 - 12/20045014

 Referanser 

 Litteratur 
 Mortimer, Gerald (2004): The Who´s Who of DERBY COUNTY. Breedon Books Publishing, Derby. ISBN 1-85983-409-4 

 Eksterne lenker 


Kategori:Engelske fotballspillere
Kategori:Engelske fotballtrenere
Kategori:Fotballspillere for Huddersfield Town FC
Kategori:Fotballspillere for Manchester City FC
Kategori:Fotballspillere for Derby County FC
Kategori:Fotballspillere for Aston Villa FC
Kategori:Fotballspillere for Scunthorpe United FC
Kategori:Fotballspillere for Stockport County FC
Kategori:Fotballspillere for Witton Albion FC
Kategori:Fotballspillere for Macclesfield Town FC
Kategori:Fotballtrenere for Scunthorpe United FC
Kategori:Fotballtrenere for Halifax Town FC
Kategori:Fotballtrenere for Derby County FC
Kategori:Fotballtrenere for Stockport County FC
Kategori:Fotballtrenere for Huddersfield Town AFC
Kategori:Personer fra Manchester
Kategori:Fødsler i 1960